ddrg/super_eurlex huggingface dataset:
ERKLÆRING FRA KONGERIGET BELGIEN OM UNDERTEGNELSE AF INTERNATIONALE AFTALER, DER INDGÅS SAMMEN AF DET EUROPÆISKE FÆLLESSKAB OG MEDLEMSSTATERNE (95/C 157/01)

På samlingen den 12. juni 1995 noterede Rådet sig følgende erklæring fra Kongeriget Belgien og vedtog at offentliggøre den i De Europæiske Fællesskabers Tidende:

»Kongeriget Belgien agter for fremtiden at anvende følgende procedure ved undertegnelse af internationale aftaler, der indgås sammen af Det Europæiske Fællesskab og medlemsstaterne:

a) der vil på Kongeriget Belgiens vegne kun blive sat én underskrift på disse aftaler, hvad enten denne undertegnelse foretages af en forbundsminister, en regional minister eller en sprogfællesskabsminister

b) denne underskrift vil blive efterfulgt af en erklæring, som nævner Kongeriget Belgiens sprogfællesskaber og regioner, når dette er påkrævet ifølge belgisk forfatningsret

c) Kongeriget Belgien slår fast, at det er dette kongerige som sådant, der i alle tilfælde og for hele sit territorium er forpligtet af bestemmelserne i de internationale aftaler, det har indgået

d) Kongeriget Belgien slår fast, at ansvaret for overholdelsen af indgåede forpligtelser i sådanne internationale aftaler udelukkende påhviler dette både i forholdet til De Europæiske Fællesskaber og de andre kontraherende stater.«
BREVVEKSLING

mellem Det Europæiske Fællesskab og Amerikas Forenede Stater om priser på ris

A. Brev fra Det Europæiske Fællesskab

Bruxelles, den 22. december 1995.

Hr. . . .,

Under vore nylige drøftelser om Fællesskabets regler for beregning af Fællesskabets importtoldsatser for ris modtog vi oplysninger om markedssituationen i produktionsåret 1995/96.

På baggrund af disse drøftelser vil Det Europæiske Fællesskab med virkning fra den 1. januar 1996 erstatte den »repræsentative pris«, der i øjeblikket anvendes til beregning af disse toldsatser for afskallet, dampbehandlet og derefter tørret ris og afskallet ris for resten af produktionsåret 1995/96 med gennemsnittet af prisen for No 1 Brown Parboiled 4/88 percent rice og den i øjeblikket anvendte pris (No 2 Brown 4/73 percent rice) som angivet i det amerikanske landbrugsministeriums ugeblad Rice Market News. Denne »repræsentative pris« vil blive taget op til fornyet undersøgelse sammen med De Forenede Staters regering under konsultationerne om indførelse af ordningen for kumulativ tilbagebetaling, der er omhandlet i brevvekslingen om bilæggelsen af problemet vedrørende korn.

Jeg ville være Dem taknemmelig, såfremt De vil anerkende modtagelsen af denne skrivelse.

Modtag, hr. . . ., forsikringen om min mest udmærkede højagtelse.

På vegne af Rådet for Den Europæiske Union

B. Brev fra Amerikas Forenede Stater

Bruxelles, den 22. december 1995.

Hr. . . .,

Jeg har den ære hermed at anerkende modtagelsen af Deres skrivelse af dags dato med følgende ordlyd:

»Under vore nylige drøftelser om Fællesskabets regler for beregning af Fællesskabets importtoldsatser for ris modtog vi oplysninger om markedssituationen i produktionsåret 1995/96.

På baggrund af disse drøftelser vil Det Europæiske Fællesskab med virkning fra den 1. januar 1996 erstatte den »repræsentative pris«, der i øjeblikket anvendes til beregning af disse toldsatser for afskallet, dampbehandlet og derefter tørret ris og afskallet ris for resten af produktionsåret 1995/96 med gennemsnittet af prisen for No 1 Brown Parboiled 4/88 percent rice og den i øjeblikket anvendte pris (No 2 Brown 4/73 percent rice) som angivet i det amerikanske landbrugsministeriums ugeblad Rice Market News. Denne »repræsentative pris« vil blive taget op til fornyet undersøgelse sammen med De Forenede Staters regering under konsultationerne om indførelse af ordningen for kumulativ tilbagebetaling, der er omhandlet i brevvekslingen om bilæggelsen af problemet vedrørende korn.«

Modtag, hr. . . ., forsikringen om min mest udmærkede højagtelse.

For regeringen for Amerikas Forenede Stater
AFTALE i form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Madagaskar om fiskeri ud for Madagaskar, for perioden fra 21. maj 1995 til 20. maj 1998

A. Brev fra Madagaskars regering

Hr. . . .,

Under henvisning til den protokol, der blev paraferet den 18. maj 1995, og som vedrører fastsættelsen af fiskerimulighederne og den finansielle modydelse for perioden fra 21. maj 1995 til 20. maj 1998, har jeg den ære at meddele Dem, at Madagaskars regering er rede til midlertidigt at anvende protokollen fra den 21. maj 1995, indtil den træder i kraft i henhold til artikel 7, forudsat at Det Europæiske Fællesskab er rede til at gøre det samme.

Det er i så fald en forudsætning, at første rate svarende til en tredjedel af den finansielle godtgørelse, der er fastsat i protokollens artikel 2, bliver betalt inden den 30. november 1995.

Jeg ville være Dem taknemmelig, såfremt De over for mig ville bekræfte, at Det Europæiske Fællesskab er indforstået med en sådan midlertidig anvendelse.

Modtag, hr. . . ., forsikringen om min mest udmærkede højagtelse.

For regeringen for Republikken Madagaskar

B. Brev fra Fællesskabet

Hr. . . .,

Jeg har den ære at anerkende modtagelsen af Deres brev af dags dato med følgende ordlyd:

»Under henvisning til den protokol, der blev paraferet den 18. maj 1995, og som vedrører fastsættelsen af fiskerimulighederne og den finansielle modydelse for perioden fra 21. maj 1995 til 20. maj 1998, har jeg den ære at meddele Dem, at Madagaskars regering er rede til midlertidigt at anvende protokollen fra den 21. maj 1995, indtil den træder i kraft i henhold til artikel 7, forudsat at Det Europæiske Fællesskab er rede til at gøre det samme.

Det er i så fald en forudsætning, at første rate svarende til en tredjedel af den finansielle godtgørelse, der er fastsat i protokollens artikel 2, bliver betalt inden den 30. november 1995.

Jeg ville være Dem taknemmelig, såfremt De over for mig ville bekræfte, at Det europæiske Fællesskab er indforstået med en sådan midlertidig anvendelse.«

Jeg har den ære over for Dem at bekræfte, at Det Europæiske Fællesskab er indforstået med en sådan midlertidig anvendelse.

Modtag, hr. . . ., forsikringen om min mest udmærkede højagtelse.

På vegne af Rådet for Den Europæiske Union
AFTALE I form af brevveksling om midlertidig anvendelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem Det Europæiske Økonomiske Fællesskab og regeringen for Republikken Guinea-Bissau om fiskeri ud for Guinea-Bissaus kyst, for perioden 16. juni 1995 til 15. juni 1997

A. Brev fra Guinea-Bissaus regering

Hr. . . .,

Under henvisning til den protokol, der blev paraferet den 7. juni 1995, og som vedrører fastsættelsen af fiskerimulighederne og den finansielle modydelse for perioden 16. juni 1995 til 15. juni 1997, har jeg den ære at meddele Dem, at Guinea-Bissaus regering er rede til at anvende protokollen midlertidigt fra den 16. juni 1995, indtil den træder i kraft i henhold til artikel 9, forudsat at Fællesskabet er rede til at gøre det samme.

Det er i så fald en forudsætning, at den første årlige rate af den finansielle godtgørelse, der er fastsat i protokollens artikel 2, bliver betalt inden den 31. december 1995.

Jeg ville være Dem taknemmelig, såfremt De over for mig vil bekræfte, at Fællesskabet er indforstået med en sådan midlertidig anvendelse.

Modtag hr. . . ., forsikringen om min mest udmærkede højagtelse.

For regeringen for

Republikken Guinea-Bissau

B. Brev fra Fællesskabet

Hr. . . .,

Jeg har den ære at anerkende modtagelsen af Deres brev af dags dato med følgende ordlyd:

»Under henvisning til den protokol, der blev paraferet den 7. juni 1995, og som vedrører fastsættelsen af fiskerimulighederne og den finansielle modydelse for perioden 16. juni 1995 til 15. juni 1997, har jeg den ære at meddele Dem, at Guinea-Bissaus regering er rede til at anvende protokollen midlertidigt fra den 16. juni 1995, indtil den træder i kraft i henhold til artikel 9, forudsat at Fællesskabet er rede til at gøre det samme.

Det er i så fald en forudsætning, at den første årlige rate af den finansielle godtgørelse, der er fastsat i protokollens artikel 2, bliver betalt inden den 31. december 1995.

Jeg ville være Dem taknemmelig, såfremt De over for mig vil bekræfte, at Fællesskabet er indforstået med en sådan midlertidig anvendelse.«

Jeg har den ære over for Dem at bekræfte, at Fællesskabet er indforstået med en sådan midlertidig anvendelse.

Modtag hr. . . ., forsikringen om min mest udmærkede højagtelse.

På vegne af

Rådet for Den Europæiske Union
AFTALE om afslutning af forhandlingerne mellem Det Europæiske Fællesskab og New Zealand i henhold til artikel XXIV, stk. 6, i GATT

AFTALE om afslutning af forhandlingerne mellem Det Europæiske Fællesskab og New Zealand i henhold til artikel XXIV, stk. 6, i GATT

DET EUROPÆISKE FÆLLESSKAB og NEW ZEALAND,

SOM ØNSKER at bringe deres forhandlinger i henhold til artikel XXIV, stk. 6, i GATT til afslutning på basis af et rimeligt og gensidigt tilfredsstillende kompromis,

SOM DESUDEN ØNSKER at styrke det nære partnerskab mellem Det Europæiske Fællesskab og New Zealand i handelsmæssige og økonomiske anliggender,

ER BLEVET ENIGE OM FØLGENDE BESTEMMELSER:

A. Det Europæiske Fællesskab indarbejder i sin nye liste CLX for De Femtens toldområde, de indrømmelser, der var medtaget i den tidligere liste LXXX, ændret ved Det Europæiske Fællesskabs liste, der er knyttet som bilag til Marrakesh-protokollen til den almindelige overenskomst 1994 (af 15. april 1994).

B. For at afslutte de igangværende forhandlinger om landbruget i henhold til artikel XXIV, stk. 6, i GATT, er der opnået enighed om følgende for så vidt angår toldkontingenterne med anvendelse fra 1. januar 1996:

- Tildelingen for New Zealand under Fællesskabets toldkontingent for fårekød øges med 1 700 tons.

- Tildelingen for New Zealand under Fællesskabets toldkontingent for ost til forarbejdning øges med 1 000 tons.

- Tildelingen for New Zealand under Fællesskabets toldkontingent for cheddar øges med 500 tons.

- Toldkontingent på 300 tons oksekød af høj kvalitet (skal fastlægges) til 20 %.

ex 0810 90 10 kiwifrugter perioden 15. maj 15. november:

- nedsættelse af den endelige toldsats fra 8,8 % til 8,0 %

- nedsættelse med 0,8 procentpoint af toldsatsen på hvert stadium forud for den endelige toldsats ikrafttræden. Den første sådanne nedsættelse sker den 15. maj 1996.

New Zealands regering accepterer de grundlæggende elementer i Det Europæiske Fællesskabs tilgang til tilpasningen af De Tolvs og Finlands, Sveriges og Østrigs forpligtelser efter den nylige udvidelse af Fællesskabet:

- modregning af eksportforpligtelser

- modregning af toldkontingenter

- aggregering af indenlandske støtteforpligtelser.

De relevante juridiske gennemførelsesbestemmelser skal endnu aftales.

C. Der er endvidere opnået enighed om følgende:

- ex 0304 20 96 frosne fiskefileter af arterne Pseudocyttus Maculatus og Allocytus spp

Toldkontingent på 200 tons til 0 ECU/ton.

D. Afsluttende bestemmelser:

Denne aftale træder i kraft på datoen for undertegnelsen.

Hver af parterne kan til enhver tid anmode om afholdelse af konsultationer om de anliggender, der er omhandlet i denne aftale.

Undertegnet i Bruxelles, den toogtyvende december nittenhundrede og femoghalvfems.

For regeringen for New Zealand

På vegne af Rådet for Den Europæiske Union
AFTALE om afslutning af forhandlingerne mellem Det Europæiske Fællesskab og Kongeriget Thailand i henhold til artikel XXIV, stk. 6, i GATT

DET EUROPÆISKE FÆLLESSKAB og KONGERIGET THAILAND,

SOM ØNSKER at bringe deres forhandlinger i henhold til artikel XXIV, stk. 6, i GATT til afslutning på basis af et rimeligt og gensidigt tilfredsstillende kompromis,

SOM DESUDEN ØNSKER at styrke det nære partnerskab mellem Det Europæiske Fællesskab og Thailand i handelsmæssige og økonomiske anliggender,

ER BLEVET ENIGE OM FØLGENDE BESTEMMELSER:

A. Det Europæiske Fællesskab indarbejder i sin nye liste CLX for De Femtens toldområde, de indrømmelser, der var medtaget i den tidligere liste LXXX, ændret ved Det Europæiske Fællesskabs liste, der er knyttet som bilag til Marrakesh-protokollen til den almindelige overenskomst 1994 (af 15. april 1994).

B. For at afslutte de igangværende forhandlinger om landbruget i henhold til artikel XXIV, stk. 6, i GATT, er der opnået enighed om følgende:

- Bundet toldkontingent på 63 000 tons delvis sleben og sleben ris

1006 30 00 til 0 ECU/ton (erga omnes) med virkning fra den 1. januar 1996.

- Bundet toldkontingent på 20 000 tons afskallet brown rice

1006 20 55 til 88 ECU/ton (erga omnes) med virkning fra den 1. januar 1996.

Kongeriget Thailands regering accepterer de grundlæggende elementer i Det Europæiske Fællesskabs tilgang til tilpasningen af De Tolvs og Finlands, Sveriges og Østrigs forpligtelser efter den nylige udvidelse af Fællesskabet:

- modregning af eksportforpligtelser

- modregning af toldkontingenter

- aggregering af indenlandske støtteforpligtelser.

De relevante juridiske gennemførelsesbestemmelser skal endnu aftales.

C. Afsluttende bestemmelser:

Denne aftale træder i kraft på datoen for undertegnelsen.

Hver af parterne kan til enhver tid anmode om afholdelse af konsultationer om de anliggender, der er omhandlet i denne aftale.

Undertegnet i Bruxelles, den toogtyvende december nittenhundrede og femoghalvfems.

For regeringen for Kongeriget Thailand

På vegne af Rådet for Den Europæiske Union

Teknisk bilag

Grundlaget for aftalerne er som følger:

- sleben eller delvis sleben ris (1006 30 00)Toldkontingent på 63 000 tons (Thailand 19 505 tons + 10 %)- afskallet ris (1006 20 55)Toldkontingent på 20 000 tons (Thailand 1 647 tons + 10 %).

I det omfang Kongeriget Thailand drager fordel af hvert af ovennævnte toldkontingenter, udstedes der automatisk EF-importlicenser inden for de aftalte mængder på grundlag af eksportcertifikater udstedt af Thailands regering.
FORHANDLINGERNE mellem Det Europæiske Fællesskab og Japan i henhold til artikel XXIV, stk. 6, i GATT

DET EUROPÆISKE FÆLLESSKAB og JAPAN,

SOM ØNSKER at bringe deres forhandlinger i henhold til artikel XXIV, stk. 6, i GATT til afslutning på en rimelig og gensidigt tilfredsstillende måde,

SOM DESUDEN ØNSKER at styrke det nære partnerskab mellem Det Europæiske Fællesskab og Japan i handelsmæssige og økonomiske anliggender,

ER NÅET TIL DEN NEDENFOR BESKREVNE LØSNING:

I. Indrømmelser vedrørende markedsadgang:

A. Det Europæiske Fællesskab indarbejder i sin nye liste CLX for De Femtens toldområde, de indrømmelser, der var medtaget i den tidligere liste LXXX, der er knyttet som bilag til Marrakesh-protokollen til GATT 1994 (af 15. april 1994).

B. Som fastsat i bilag A nedsætter og binder Det Europæiske Fællesskab de gældende toldsatser pr. 1. januar 1996 med de angivne undtagelser, åbner toldkontingenter som angivet og fremskynder tidsplanen for Uruguay-rundens toldindrømmelser.

C. Forbedringer indrømmet tredjelande af Det Europæiske Fællesskab i medfør af artikel XXIV, stk. 6, i GATT finder tilsvarende anvendelse på Japan.

II. Landbrugsanliggender:

A. De grundlæggende elementer i Det Europæiske Fællesskabs tilgang til tilpasningen af De Tolvs og Finlands, Sveriges og Østrigs forpligtelser efter den nylige udvidelse af Fællesskabet er som følger:

- modregning af eksportforpligtelser

- modregning af toldkontingenter

- aggregering af indenlandske støtteforpligtelser.

De relevante juridiske gennemførelsesbestemmelser skal endnu aftales.

B. Følgende toldnedsættelse finder sted med virkning fra den 1. januar 1996:

1209 91 90: andre grøntsagsfrø (undtagen kålrabi)

Nedsættelse af den endelige told fra 4 % til 3 %.

Undertegnet i Bruxelles, den toogtyvende december nittenhundrede og femoghalvfems.

For regeringen for Japan

På vegne af Rådet for Den Europæiske Union

BILAG A

1. Det Europæiske Fællesskab fremskynder de nedsættelser som led i Uruguay-runden, der skal finde sted den 1. januar 1997, til den 1. januar 1996 for alle varer undtagen landbrugsprodukter (fiskerivarer og industrivarer), bortset fra dem, der er anført særskilt i bilag I til III i Rådets forordning om gennemførelsen af toldnedsættelser som følge af forhandlinger i henhold til artikel XXIV, stk. 6, i GATT efter Finlands, Sveriges og Østrigs tiltrædelse.

2. Nedsættelserne i bilag I til III vil blive gennemført således:

a) Fra den 1. januar 1996 er de bundne toldsatser for de varer, der er anført i bilag I, de i kolonne 3 i dette bilag anførte.

b) Fra den 1. januar 1996 er de autonome og bundne toldsatser for de varer, der er anført i bilag II, de i henholdsvis kolonne 3 og 4 i dette bilag anførte.

c) For de varer, der er anført i afdeling 1 i bilag III, er de gældende bundne toldsatser pr. 1. januar 1996 de i kolonne 3 anførte.

For de varer, der er anført i afdeling 2 i bilag III, nedsættes de bundne toldsatser gradvis efter den i kolonne 3 angivne tidsplan.

For de varer, der er anført i afdeling 3 i bilag III, og inden for den mængde, der er anført i kolonne 3, er de gældende bundne toldsatser pr. 1. januar 1996 de i kolonne 4 anførte.
AFTALE om afslutning af forhandlingerne mellem Det Europæiske Fællesskab og Chile i henhold til artikel XXIV, stk. 6, i GATT

DET EUROPÆISKE FÆLLESSKAB og CHILE,

SOM ØNSKER at bringe deres forhandlinger i henhold til artikel XXIV, stk. 6, i GATT til afslutning på basis af et rimeligt og gensidigt tilfredsstillende kompromis,

SOM DESUDEN ØNSKER at styrke det nære partnerskab mellem Det Europæiske Fællesskab og Chile i handelsmæssige og økonomiske anliggender,

ER BLEVET ENIGE OM FØLGENDE BESTEMMELSER:

A. Det Europæiske Fællesskab indarbejder i sin nye liste CLX for De Femtens toldområde, de indrømmelser, der var medtaget i den tidligere liste LXXX, ændret ved Det Europæiske Fællesskabs liste, der er knyttet som bilag til Marrakesh-protokollen til den almindelige overenskomst 1994 (af 15. april 1994).

B. For at afslutte de igangværende forhandlinger om landbruget i henhold til artikel XXIV, stk. 6, i GATT, er der opnået enighed om følgende med virkning fra den 1. januar 1996:

- 0808 10 99 friske æbler (1. april 31. juli): nedsættelse af den endelige told med 50 % (fra 3 % til 1,5 %).

- 0808 20 33 friske pærer (1. 30. april og 1. 15. juli): nedsættelse af den endelige told med 50 % (fra 2,5 % til 1,3 %).

- 0813 00 00 tørrede æbler: nedsættelse af den endelige told med 50 % (fra 6,4 % til 3,2 %).

- 0813 40 92 andre tørrede frugter: nedsættelse af den endelige told med 50 % (fra 4,8 % til 2,4 %).

- Tildelingen for Chile under Fællesskabets toldkontingent for fårekød øges med 1 510 tons.

Chiles regering accepterer de grundlæggende elementer i Det Europæiske Fællesskabs tilgang til tilpasningen af De Tolvs og Finlands, Sveriges og Østrigs GATT-forpligtelser efter den nylige udvidelse af Fællesskabet:

- modregning af eksportforpligtelser

- modregning af toldkontingenter

- aggregering af indenlandske støtteforpligtelser.

De relevante juridiske gennemførelsesbestemmelser skal endnu aftales.

C. Der er endvidere opnået enighed om følgende:

- 2301 20 00 fiskemel: nedsættelse af tolden til nul.

D. Afsluttende bestemmelser:

Denne aftale træder i kraft på datoen for undertegnelsen.

Hver af parterne kan til enhver tid anmode om afholdelse af konsultationer om de anliggender, der er omhandlet i denne aftale.

Undertegnet i Bruxelles, den toogtyvende december nittenhundrede og femoghalvfems

For regeringen for Chile

På vegne af Rådet for Den Europæiske Union
AFTALE om afslutning af forhandlingerne mellem Det Europæiske Fællesskab og Australien i henhold til artikel XXIV, stk. 6, i GATT

DET EUROPÆISKE FÆLLESSKAB OG AUSTRALIEN,

- SOM ØNSKER at bringe deres forhandlinger i henhold til artikel XXIV, stk. 6, i GATT til afslutning på basis af et rimeligt og gensidigt tilfredsstillende kompromis,

- SOM DESUDEN ØNSKER at styrke det nære partnerskab mellem Det Europæiske Fællesskab og Australien i handelsmæssige og økonomiske anliggender,

ER BLEVET ENIGE OM FØLGENDE BESTEMMELSER:

A. Det Europæiske Fællesskab indarbejder i sin nye liste CLX for De Femtens toldområde, de indrømmelser, der var medtaget i den tidligere liste LXXX, ændret ved Det Europæiske Fællesskabs liste, der er knyttet som bilag til Marrakesh-protokollen til den almindelige overenskomst 1994 (af 15. april 1994).

B. For at afslutte de igangværende forhandlinger om landbruget i henhold til artikel XXIV, stk. 6, i GATT, er der opnået enighed om følgende for så vidt angår toldkontingenter med anvendelse fra 1. januar 1996:

- Tildelingen for Australien under Fællesskabets toldkontingent for oksekød af høj kvalitet øges med 2 000 tons.

- Tildelingen for Australien under Fællesskabets toldkontingent for fårekød øges med 1 150 tons.

- Tildelingen for Australien under Fællesskabets toldkontingent for cheddar øges med 750 tons.

- Toldkontingent på 63 000 tons delvis sleben og sleben ris 1006 30 00 til 0 ECU/ton (erga omnes) (1).

- Toldkontingent på 20 000 tons afskallet brown rice 1006 20 55 til 88 ECU/ton (erga omnes) (2)

- Toldkontingent på 21 000 tons havre 1004 00 50 til 89 ECU/ton (erga omnes).

Australiens regering accepterer de grundlæggende elementer i Det Europæiske Fællesskabs tilgang til tilpasningen af De Tolvs og Finlands, Sveriges og Østrigs GATT-forpligtelser efter den nylige udvidelse af Fællesskabet:

- modregning af eksportforpligtelser

- modregning af toldkontingenter

- aggregering af indenlandske støtteforpligtelser.

De relevante juridiske gennemførelsesbestemmelser skal endnu aftales.

C. Afsluttende bestemmelser:

Denne aftale træder i kraft på datoen for undertegnelsen.

Hver af parterne kan til enhver tid anmode om afholdelse af konsultationer om de anliggender, der er omhandlet i denne aftale.

Undertegnet i Bruxelles, den toogtyvende december nittenhundrede og femoghalvfems.

For regeringen for Australien

På vegne af Rådet for Den Europæiske Union